Správa zo zahraničnej pracovnej cesty
1.  Účastník ZPC:
 	Iveta Molnárová, Mgr., Centrum VTI SR, Lamačská cesta 8/a, 811 04, Bratislava, pracovník OIP TT, anglický, jazyk, ruský jazyk 

2.  Zahraničná pracovná cesta:
Belgicko, Brusel, 21. – 23. 5. 2012, Európska komisia, GR pre komunikáciu, Brusel, Odborný vzdelávací seminár pre EDC: „Právo občanov vedieť“, všetky náklady hradila Európska komisia.
 
3.  Rámcový program pobytu:
21.5. prílet 14:30 - privítanie účastníkov seminára, European Management Centre, Rue de l’Aqueduc 18, Brusel, Ylva Tivéus, Director „Citizens“ Communication DG, European Commission. (14:45 – 18:00) – seminár. 22. 5. (9:00 – 18:00) – seminár. 23.5. (9:00 – 13:00) – seminár, odlet, príchod (Viedeň, Bratislava).
 
4.  Stručný priebeh rokovaní, resp.  študijného pobytu:
Tohtoročný vzdelávací seminár pre pracovníkov centier EDC bol zameraný na aktuálne problémy, ktorým čelia všetci obyvatelia EÚ - finančná kríza v EÚ, Európska iniciatíva občanov. Okrem toho prednášajúci vysvetlili ako možno získavať publikácie z Publication Office a ako funguje EU Bookshop, predstavili portál EUROPA, vysvetlili ako získať štatistické údaje z Eurostat-u, ako je to so sivou literatúrou EÚ, predstavili novú stránku európskej legislatívy EUR-Lex a priniesli informácie o Európskej centrálnej banke.
Jeden deň bol venovaný školeniu ako prispievať do databázy ESO (European Sources Online), nakoľko naše EDC sa v r. 2010 zapojilo do projektu ESO, ktorý zastrešuje Ian Thomson (EDC, University of Cardiff).
 
5.  Odporúčané závery:

Pre všetkých pracovníkov EDC sú tieto vzdelávacie semináre prínosom, nakoľko im umožňujú získavať nové poznatky a skúsenosti, ktoré sú nevyhnutné na skvalitňovanie práce a prehĺbovanie medzinárodnej spolupráce medzi jednotlivými EDC.

6.   Prehľad prinesenej dokumentácie a miesto jej uloženia

Dokumentácia sa týka programu seminára a bude k dispozícii v EDC.

7.   Osobitne vyhodnotený očakávaný prínos ZPC

    Stretnutie všetkých EDC umožnilo získať nové informácie, vymeniť si skúsenosti, ktoré prispejú k skvalitneniu práce v EDC. Okrem toho som získala prehľad o možnostiach prispievania do databázy ESO, ktorá je jednou z hlavných úloh pracovnej skupiny EDC pre nasledujúce obdobie.

8.    Spôsob zverejnenia výsledkov ZPC, prenos získaných informácií
Správa a informácie zo seminára budú sprístupnené slovenským EDC a jej pracovníkom: PhDr. A. Bágeľová (Knižnica PF UK v Bratislave), Ing. E. Matušovičová (Knižnica UPJŠ v Košiciach), správa bude zverejnená na intranete CVTI SR a na internetovej stránke MŠVVaŠ SR.)

Súhlasím so zverejnením správy na internete
    Áno

Správu vypracoval: Mgr. Iveta Molnárová
Dátum: 28. 5. 2012
Správu schválil:  prof. RNDr. J. Turňa, CSc.